CELEX: 32013R0763
Language: sk
Date: 2013-08-07 00:00:00
Title: Vykonávacie nariadenie Komisie (EÚ) č. 763/2013 zo 7. augusta 2013 , ktorým sa mení nariadenie (ES) č. 637/2009, pokiaľ ide o klasifikáciu určitých druhov rastlín na účely posúdenia vhodnosti názvov odrôd druhov  Text s významom pre EHP

8.8.2013   
            
            
               SK
            
            
               Úradný vestník Európskej únie
            
            
               L 213/16
            
         VYKONÁVACIE NARIADENIE KOMISIE (EÚ) č. 763/2013
   zo 7. augusta 2013,
   ktorým sa mení nariadenie (ES) č. 637/2009, pokiaľ ide o klasifikáciu určitých druhov rastlín na účely posúdenia vhodnosti názvov odrôd druhov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (1), najmä na jej článok 9 ods. 6,
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (2), a najmä na jej článok 9 ods. 6,
   keďže:
   
               (1)
            
            
               Triedy stanovené v prílohe I k nariadeniu Komisie (ES) č. 637/2009 z 22. júla 2009, ktorým sa ustanovujú vykonávacie pravidlá týkajúce sa vhodnosti názvov odrôd poľnohospodárskych druhov rastlín a zeleniny (3), by sa v prípade určitých druhov mali upraviť tak, aby zohľadňovali zmeny v medzinárodnej botanickej klasifikácii. Úrad Spoločenstva pre odrody rastlín tieto zmeny zahrnul už v novembri 2012 do „Pokynov s vysvetlivkami k článku 63 nariadenia Rady (ES) č. 2100/94 z 27. júla 1994 o právach Spoločenstva k odrodám rastlín“.
            
         
               (2)
            
            
               Nariadenie (ES) č. 637/2009 by sa preto malo zodpovedajúcim spôsobom zmeniť.
            
         
               (3)
            
            
               Opatrenia stanovené v tomto nariadení sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 637/2009 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. augusta 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 193, 20.7.2002, s. 1.
   
      (2)  Ú. v. ES L 193, 20.7.2002, s. 33.
   
      (3)  Ú. v. EÚ L 191, 23.7.2009, s. 10.
   
      PRÍLOHA
      Príloha I k nariadeniu (ES) č. 637/2009 sa mení a dopĺňa takto:
      
                  1.
               
               
                  V tabuľke 1 Triedy v rámci rodu sa riadky týkajúce sa tried 4.1 a 4.2 nahrádzajú takto:
                  
                              Triedy
                           
                           
                              Vedecké názvy
                           
                        
                              „trieda 4.1
                           
                           
                              
                                 Solanum tuberosum
                              
                           
                        
                              trieda 4.2
                           
                           
                              
                                 Solanum lycopersicum, podnože rajčiakov a medzidruhové hybridy
                           
                        
                              trieda 4.3
                           
                           
                              
                                 Solanum melongena
                              
                           
                        
                              trieda 4.4
                           
                           
                              
                                 Solanum okrem tried 4.1, 4.2, 4.3“
                           
                        
            
                  2.
               
               
                  V tabuľke 2 Triedy, ktoré zahŕňajú viac ako jeden rod sa riadky týkajúce sa tried 201 a 203 nahrádzajú takto:
                  
                              Triedy
                           
                           
                              Vedecké názvy
                           
                        
                              „trieda 201
                           
                           
                              
                                 Secale, Triticum, xTriticosecale
                              
                           
                        
                              trieda 203 (*)
                           
                           
                              
                                 Agrostis, Dactylis, Festuca, xFestulolium, Lolium, Phalaris, Phleum a Poa“